
Smernica na prípravu a predkladanie materiálov na rokovanie vlády Slovenskej republiky schválená uznesením vlády Slovenskej republiky č. 512 z 13. júna 2001v znení neskorších zmien sa dopĺňa takto:

Čl. I

V čl. 2 ods. 9 sa za prvú vetu vkladá nová druhá veta, ktorá znie: „V prípade, že sa nepodarí odstrániť rozpor (čl. 11 ods. 1) vyjadrený zásadnou pripomienkou (čl. 11 ods. 2) na úrovni podpredsedu vlády, ministra alebo vedúceho úradu vlády, o zaradení materiálu do návrhu programu rokovania vlády rozhoduje predseda vlády.“.

Čl. II

Toto doplnenie Smernice na prípravu a predkladanie materiálov na rokovanie vlády Slovenskej republiky nadobúda účinnosť 1. októbra 2016.


